smcproject/ml-wiki-sentences huggingface dataset:
അതെസമയം വിസർജനത്തിനായി ഇരിക്കുമ്പോൾ മുൻ ഭാഗമോ പിൻഭാഗമോ ഖിബ്ലയിലേക്ക് ( മക്കയിലേക്കുള്ള പ്രാർത്ഥനയുടെ ദിശ) നേരിട്ട് അല്ലെങ്കിൽ അതിന് നേരെ എതിർവശത്തേക്ക് ഇരിക്കാൻ പാടില്ല.
ശൗചാലയത്തിൽ പ്രവേശിക്കുന്നതിന് ഒരു ദിക്ർ ചെല്ലലും സുന്നത്ത് ഉണ്ട്.
പ്രവാചകൻ മുഹമ്മദ് നബിയുടെ വാക്കും പ്രവർത്തിയും മൌനാനുവാദത്തെയാണ് സുന്നത്ത് എന്ന് പറയുന്നത്.
( Arabic : اللَّهُمَّ إِنِّي أَعُوذُ بِكَ مِنَ الْخُبُثِ وَالْخَبَائِثِ , romanized: Allāhumma ʾinnī ʾaʿuḏu bika mina al-Ḫubuṯi wa-al-Ḫabāʾiṯi , lit. ' അർത്ഥം: അല്ലാഹുവേ! ആൺപിശാചുക്കളിൽ നിന്നും പെൺപിശാചുക്കളിൽ നിന്നും ഞാൻ നിന്നോട് രക്ഷചോദിക്കുന്നു. '
എന്നതാണ്  ഈ പ്രാർത്തന.
അദ്ദേഹത്തിന്റെ മാതൃക പിന്തുടർന്ന്, മുസ്ലീങ്ങൾ ടോയ്‌ലറ്റിൽ പ്രവേശിക്കുന്നതിന് മുമ്പ് ഈ ദുആ ചൊല്ലാറുണ്ട്.
ടോയ്‌ലറ്റിൽ ഇരിക്കുമ്പോൾ നിശബ്ദത പാലിക്കണം.
സംസാരിക്കാൻ പാടുള്ളതല്ല.
ഇനി ആരെങ്കിലും അഭിവാദ്യം ചെയ്യുകയാണെങ്കിലും അതിന് മറുമറുപടി നൽകുന്നതും ശക്തമായി നിരുത്സാഹപ്പെടുത്തുന്നു.
ഒരുമിച്ചാണ് ഒരു സ്ഥലത്ത് മലമൂത്ര വിസർജ്ജനം നടത്തുന്നതെങ്കിൽ രണ്ട് പുരുഷന്മാർ പരസ്പരം സംസാരിക്കാനോ പരസ്പരം ജനനേന്ദ്രിയത്തിലേക്ക് നോക്കാനോ പാടില്ല.
കൂടാതെ കക്കൂസിൽ ഇരിക്കുമ്പോൾ ഏതെങ്കിലും ഭക്ഷണം കഴിക്കുന്നതും നിരോധിച്ചിരിക്കുന്നു.
മലമൂത്ര വിസർജ്ജനത്തിനു ശേഷം, മലദ്വാരം വെള്ളമുപയോഗിച്ച് കഴുകണം .
ഇടതു കൈകൊണ്ടാണ് ശുദ്ധിയാക്കേണ്ടത്.
വെള്ളം ലഭ്യമല്ലെങ്കിൽ ജംറ അല്ലെങ്കിൽ ഹിജാറ എന്ന് വിളിക്കപ്പെടുന്ന മിനുസമാർന്ന കല്ലുകൾ അല്ലെങ്കിൽ ഉരുളൻ കല്ലുകൾ ഉപയോഗിച്ചോ (സ്വഹീഹുൽ ബുഖാരി 161, പുസ്തകം 4, ഹദീസ് 27) ശുദ്ധിയാക്കാവുന്നതാണ്.
ഇന്നത്തെ കാലത്ത് ഈ കല്ലുകൾക്ക് പകരം ടോയ്‌ലറ്റ് പേപ്പർ മതിയെന്ന് പല പണ്ഡിതരും അഭിപ്രായപ്പെടുന്നു.
അതുപോലെ, മൂത്രമൊഴിച്ചതിന് ശേഷം ഇടതു കൈ ഉപയോഗിച്ച് ലിംഗമോ യോനിയോ വെള്ളത്തിൽ കഴുകണം, ഈ പ്രക്രിയയെ ഇസ്തിഞ്ച എന്നാണ് വിളിക്കുന്നത്.
ചില രാജ്യങ്ങളിൽ  അഫ്താബെ, ലോട്ട, ബോഡ്ന എന്നറിയപ്പെടുന്ന ഒരു പാത്രം ഉപയോഗിച്ചാണ് ഇത്  ചെയ്യുന്നത്.
ടോയ്‌ലറ്റിൽ നിന്ന് പുറത്തേക്ക് പോകുമ്പോൾ വലതു കാൽ വെച്ചാണ്  പുറത്തേക്ക് ഇറങ്ങേണ്ടത്.
ബാത്ത്റൂം/ടോയ്‌ലറ്റ് വിട്ടതിന് ശേഷം താഴെ കൊടുക്കുന്ന ദുആ പറയലും പുണ്യമാണ്.
"'الحمد لله الذي أذهب عني الأذى وعافاني'അൽഹംദു ലില്ലാഹിൽ ലാസി അസ്ഹ-ബ അന്നിൽ അസാ വ എഎ ഫാനി. "
എന്നെ മാലിന്യത്തിൽ നിന്ന് മോചിപ്പിച്ച് എനിക്ക് ആശ്വാസം നൽകിയ അല്ലാഹുവിന് സ്തുതി.
" ഇതും കാണുക ഗുസൽ വുദു ബിഡെറ്റ് ഷവർ ലോട്ട (പാത്രം) സ്ക്വാറ്റ് ടോയ്‌ലറ്റ് അവലംബം പുറത്തേക്കുള്ള കണ്ണികൾ Islamic toilet etiquette in the hadith and fiqh (Islamic jurisprudence) - HOW TO USE A LOTA: THE SECRET TO ISLAMIC HYGIENE.
ഫലകം:Toilets
സാസുയി പാൻഹുൻ ഇംഗ്ലീഷ് വിലാസം https://ml.wikipedia.org/wiki/Sassui_Punnhun This article is part of the series Sindhi folklore لوڪ ڪهاڻيون Romances Sassui Punhun Momal Rano Lilan Chanesar Sorath Rai Diyach Noori Jam Tamachi Umar Marui Sohni Mehar Anecdotes Watayo Faqir Legends or epics Dodo Chanesar Morirro Mokhi and Matara Lakho Phulani Darya Khan Hoshu Sheedi Sindh portal ക സ തി This article is part of the series Punjabi folklore ਪੰਜਾਬੀ ਲੋਕਧਾਰਾ • پنجابی لوک ریت Romances Heer Ranjha Mirza Sahiban Sohni Mahiwal Sassui Punhun Yusuf and Zulaikha Laila and Majnun Legends or epics Raja Sálbán Raja Rasalu Puran Bhagat Dulla Bhatti Punjab portal ക സ തി
സിന്ധി , ബലൂചി , പഞ്ചാബി തുടങ്ങിയ ഭാഷകളിലെ നാടോടിക്കഥകളിൽ പ്രചുരപ്രചാരം നേടിയ ഒരു നാടോടിക്കഥയാണ് സാസുയി പാൻഹുൻ.
സിന്ധിഭാഷയിലെ ഏഴ് ജനപ്രിയ ദുരന്ത പര്യവസായിയായ പ്രണയകഥകളിലൊന്നായാണ് ഇത് വിലയിരുത്തപ്പെടുന്നത്.
ഉമർ മാർവി, മോമൽ റാണോ, സോഹ്‌നി മെഹർ, ലിലാൻ ചനേസർ, സോറത്ത് റായ് ദിയാച്ച്, നൂറി ജാം തമാച്ചി എന്നിവയാണ് മറ്റ് ആറ് ദുരന്ത പ്രണയകഥകൾ.
പഞ്ചാബിലെ ഏറ്റവും ജനപ്രിയമായ നാല് പ്രണയകഥകളിലൊന്നുകൂടിയാണിത്.
ഹീർ രഞ്ജ, സോഹ്‌നി മഹിവാൾ, മിർസ സാഹിബ എന്നിവയാണ് ഇവിടുത്തെ മറ്റ് മൂന്ന് ദുരന്ത പര്യവസിയായ പ്രണയകഥകൾ.
ബലൂചിസ്ഥാനിലെ ഏറ്റവും ജനപ്രിയമായ നാടോടിക്കഥകളിലൊന്നായും ഇത് നിലനിൽക്കുന്നു.
ഈ കഥയുടെ ആദ്യകാല പരാമർശം കാണപ്പെടുന്നത് ഖാസി ഖാദൻ്റെ ഗ്രന്ഥങ്ങളിലാണ്.
പിന്നീട്, സിന്ധിലെ ഇതിഹാസ കവിയായിരുന്ന ഭിത്തിലെ ഷാ ലത്തീഫിൻ്റെ മുതുമുത്തച്ഛൻ  ഷാ അബ്ദുൾ കരിം ബുൾറിയുടെ കരിം ജോ റിസാലോയിൽ ഈ കഥയുടെ പരാമർശം കാണപ്പെടുന്നു.
ഷാ ജോ റിസാലോയിൽ രേഖപ്പെടുത്തിയിട്ടുള്ള ഈ കഥ സിന്ധിൽ നിന്നുള്ള ഏഴ് ജനപ്രിയ ദുരന്ത പ്രണയകഥകളുടെ ഭാഗമാണ്.
പൊതുവെ ഈ കഥ സിന്ധിലെ ഏഴ് രാജ്ഞികൾ അല്ലെങ്കിൽ ഷാ അബ്ദുൾ ലത്തീഫ് ഭിട്ടായിയുടെ ഏഴ് നായികമാർ എന്നാണ് അറിയപ്പെടുന്നത്.
പിൽക്കാലത്ത് ഈ കഥ പഞ്ചാബി ഭാഷയിൽ ഹാഷിം ഷാ  പുനരാവിഷ്കരിക്കുകയുണ്ടായി.
പുന്നു
ബലൂചിസ്ഥാനിലെ ഒരു സംസ്ഥാനമായിരുന്ന കെച്ചിലെ ബലൂച് ഭരണാധികാരിയായ മിർ അലിയുടെയോ അല്ലെങ്കിൽ ആരിയുടെയോ മകനായിരുന്നു പുന്നുൻ (പുന്നു എന്നും അറിയപ്പെടുന്നു).
സാസുയി സിന്ധിലെ മിയാൻ നാസിർ മുഹമ്മദ് കൽഹോറോയുടെ നെക്രോപോളിസിലെ ഒരു ശവകുടീരത്തിൽ ലൈലയുടെയും മജ്‌നൂൻ്റെയും (മുകളിൽ) സാസുയിയുടെയും പുൻഹൂൻ്റെയും (താഴെ) പ്രണയകഥകൾ ചിത്രീകരിക്കുന്ന മ്യൂറൽ പാനൽ
സിന്ധിലെ (ഇപ്പോൾ പാക്കിസ്ഥാനിൽ) ഭാംബോറിലെ രാജാവിൻ്റെ മകളായിരുന്നു സാസുയി (സാസി എന്നും അറിയപ്പെടുന്നു).
സസൂയിയുടെ ജനനസമയത്തുതന്നെ രാജകുടുംബത്തിൻ്റെ ബഹുമാനത്തിന് അവൾ കളങ്കമാണെന്ന് ജ്യോതിഷികൾ പ്രവചിച്ചു.
കുട്ടിയെ ഒരു മരപ്പെട്ടിയിൽ അടക്കംചെയ്ത് സിന്ധു ദര്യ നദിയിൽ എറിയാൻ രാജാവ് ഉത്തരവിട്ടു.
ഭാംബോർ ഗ്രാമത്തിലെ ഒരു അലക്കുകാരൻ മരപ്പെട്ടിയും അതിനുള്ളിലെ കുട്ടിയെയും കണ്ടെത്തുകയുണ്ടായി.
അലക്കുകാരൻ തനിക്ക് ദൈവത്തിൽ നിന്നു ലഭിച്ച അനുഗ്രഹമാണെന്ന് വിശ്വസിച്ചുകൊണ്ട് കുട്ടിയെ വീട്ടിലേക്ക് എടുത്തുകൊണ്ടുപോയി.
സ്വന്തമായി കുട്ടികളില്ലാതിരുന്ന അയാൾ അവളെ ദത്തെടുത്ത് വളർത്താൻ തീരുമാനിച്ചു.
സുന്ദരിയായി സ്വർഗത്തിലെ മാലാഖകൾക്ക് സമാനമായി വളർന്ന സാസുയിയുടെ സൌന്ദര്യത്തിൻ്റെ കഥകൾ കേൾക്കാനിടയായതോടെ പുന്നു സസൂയിയെ കാണാൻ തുനിഞ്ഞിറങ്ങി.
അതിനായി സുന്ദരനായ ആ യുവ രാജകുമാരൻ ഭാംബോറിലേക്ക് യാത്രയായി.
സസുയിയെ കാണാൻ ശ്രമിക്കുന്നതിന്റെ  ഭാഗമായി സസ്സുയിയുടെ പിതാവിന് (ഒരു അലക്കുകാരൻ) തൻ്റെ വസ്ത്രങ്ങൾ അലക്കാനായി അയച്ചുകൊടുത്തു.
പുന്നു അലക്കുകാരൻ്റെ വീട് സന്ദർശിച്ചപ്പോൾ അവർ ആദ്യ കാഴ്ചയിൽ തന്നെ പ്രണയത്തിലാകുകയാണുണ്ടായത്.
സസ്സുയി ഒരു അലക്കുകാരനെയല്ലാതെ വിവാഹം കഴിക്കുന്നതിൽ സസൂയിയുടെ പിതാവ് തൃപ്തനായിരുന്നില്ല.
സാസുയിക്ക് യോഗ്യനാണെന്ന് തെളിയിക്കാൻ അലക്കുകാരൻ എന്ന നിലയിൽ പരീക്ഷയിൽ വിജയിക്കാൻ അദ്ദേഹം പുന്നുവിനോട് ആവശ്യപ്പെട്ടു.
തൻ്റെ പ്രണയം തെളിയിക്കുന്നതിനായി ഈ പരീക്ഷണത്തിന് പുന്നൂൻ സമ്മതിച്ചു.
ഒരു രാജകുമാരനായിരിക്കെ, വസ്ത്രങ്ങളൊന്നുംതന്നെ അലക്കിയിട്ടില്ലാത്ത പുന്നു തൻറെ ശ്രമത്തിനിടയിൽ  എല്ലാ വസ്ത്രങ്ങളും കീറിയതോടെ പരീക്ഷണത്തിൽ പരാജയപ്പെട്ടു.
എന്നാൽ അലക്കിയ വസ്ത്രങ്ങൾ തിരികെ നൽകുന്നതിനുമുമ്പ്, ഗ്രാമവാസികളെ നിശബ്ദരാക്കാനായി പുന്നു എല്ലാ വസ്ത്രങ്ങളുടെയും പോക്കറ്റിൽ സ്വർണ്ണ നാണയങ്ങൾ നിക്ഷേപിച്ചു.
തന്ത്രം ഫലിക്കയാണുണ്ടായത് സാസുയിയുടെ പിതാവ് അതോടെ വിവാഹത്തിന് സമ്മതിക്കുകയാണുണ്ടായത്.
പുന്നൂൻ്റെ സഹോദരന്മാർ
പുന്നൂവിൻ്റെ പിതാവും സഹോദരന്മാരും സാസുയുമായുള്ള വിവാഹത്തിന് എതിരായിരുന്നു (പുന്നൂ ഒരു രാജകുമാരനും സാസുയി അലക്കുകാരൻ്റെ മകളുമായിരുന്നു) അതിനാൽ, അവരുടെ പിതാവിന് വേണ്ടി, പുന്നൂവിൻ്റെ സഹോദരന്മാർ ഭാംബോറിലേക്കെത്തി.
ആദ്യം, അവർ പുന്നൂനെ വിവാഹത്തിൽ നിന്ന് പിന്മാറാൻ ഭീഷണിപ്പെടുത്തിയിട്ടും അവൻ വഴങ്ങാതിരുന്നപ്പോൾ അവർ കൂടുതൽ വളഞ്ഞ വഴികൾ പരീക്ഷിക്കുകയാണുണ്ടായത്.
ഒടുവിൽ സഹോദരന്മാർ വിവാഹത്തെ പിന്തുണയ്ക്കുന്നതായി നടിച്ചു.
പുന്നൂൻ തൻ്റെ സഹോദരങ്ങൾ വിവാഹത്തെ പിന്തുണയ്ക്കുന്നത് കണ്ട് അമ്പരന്നു.
ആദ്യരാത്രിയിൽ, അവർ വിവാഹ ആഘോഷങ്ങളിൽ ആസ്വദിച്ച് പങ്കെടുക്കുന്നതായി നടിക്കുകയും വ്യത്യസ്ത തരം വൈനുകൾ കുടിക്കാൻ പുന്നൂവിനെ നിർബന്ധിക്കുകയും ചെയ്തു.
മദ്യപിച്ച പുന്നൂനെ അവർ ഒട്ടകത്തിൻ്റെ പുറകിൽ കയറ്റി അവരുടെ ജന്മനാടായ കേച്ചിലേക്ക് കൊണ്ടുപോകുകയാണുണ്ടായത്.
പ്രണയിതാക്കൾ അവസാനം കണ്ടുമുട്ടുന്നു ജമ്മുവിലെ സുയി സിംബ്ലി ക്ഷേത്രത്തിൽ നിന്നുള്ള സാസുയി പുന്നു നാടോടി കഥയുടെ ചുവർചിത്രം
പിറ്റേന്ന് രാവിലെ ഉണർന്ന സസൂയി  ഭർതൃസഹോദരന്മാരാൽ താൻ വഞ്ചിക്കപ്പെട്ടതായി മനസ്സിലാക്കി.
തൻ്റെ പ്രിയതമനിൽ നിന്നുള്ള വേർപാടിൻ്റെ ദുഃഖത്താൽ അവൾ ഭ്രാന്തിയായി മാറി.
അവൾ നഗ്നപാദയായി കേച്ച് മക്രാൻ പട്ടണത്തിലേക്ക് ഓടി.
അവിടെയെത്താൻ അവൾക്ക് മരുഭൂമിയിലൂടെ കിലോമീറ്ററുകൾ താണ്ടേണ്ടതുണ്ടായിരുന്നു.
കാലുകൾ പൊള്ളി, ചുണ്ടുകൾ വരണ്ടുപോകുന്നതുവരെ  അവൾ ഒറ്റയ്ക്ക് "പുന്നൂൻ, പുന്നൂൻ!"
എന്ന് കരഞ്ഞുകൊണ്ട് യാത്ര തുടർന്നു.
യാത്ര അപകടങ്ങൾ നിറഞ്ഞതായിരുന്നു.
ദാഹിച്ചുവലഞ്ഞ അവൾ ഒടുവിൽ ഒരു ഇടയനെ ഒരു കുടിലിൽ കണ്ടെത്തി.
അവൾക്ക് അയാൾ കുടിക്കാൻ കുറച്ച് വെള്ളം കൊടുത്തു.
അവളുടെ അസാമാന്യമായ സൌന്ദര്യം കണ്ട് അയാൾ സസൂയിയുടെ മേൽ ബലപ്രയോഗം നടത്താൻ ശ്രമിച്ചു.
അയാളിൽ നിന്ന് രക്ഷപ്പെട്ട സസൂയി  അവളെ അയാളിൽനിന്ന് മറയ്ക്കാൻ ദൈവത്തോട് പ്രാർത്ഥിച്ചു.
ദൈവം അവളുടെ പ്രാർത്ഥന കേട്ടു.
ഭൂമി കുലുങ്ങി പിളർന്നതോടെ, പർവതങ്ങളുടെ താഴ്‌വരയിലേയ്ക്ക് സാസുയി താഴ്ന്നുപോയി.
മക്രനിൽ പുന്നൂൻ ഉണർന്നപ്പോൾ സസുയിയെ കാണാനാകാതെ അവൻ ഭംബോറിലേക്ക് തിരികെ ഓടി.
പോകുന്ന വഴിമദ്ധ്യ അവൻ "സസ്സുയി, സാസുയി!"
എന്നുറക്കെ വിളിക്കുന്നുണ്ടായിരുന്നു.
ഇതുകേട്ട ആ ഇടയൻ പുന്നുവിനോട് കഥകൾ മുഴുവൻ പറഞ്ഞു.
പുന്നൂനും സസൂയിയുടെ അതേ പ്രാർത്ഥനയിൽ വിലപിച്ചു.
ഭൂമി വീണ്ടും കുലുങ്ങി പിളർന്നു.
സാസുയി താഴ്ന്നുപോയ അതേ പർവത താഴ്‌വരയിൽ അവനും താഴ്ന്നുപോയി.
ഐതിഹാസികമായ ആ ശവകുടീരം ഇപ്പോഴും ഈ താഴ്വരയിൽ ഉണ്ട്.
ഷാ അബ്ദുൾ ലത്തീഫ് ഭിട്ടായി തൻ്റെ സൂഫി കവിതയിൽ ഈ ചരിത്രകഥ ആലപിക്കുന്നത് നിത്യമായ സ്നേഹത്തിൻ്റെയും ദൈവവുമായുള്ള ഐക്യത്തിൻ്റെയും ഉദാഹരണമായിട്ടാണ്.
എന്നാൽ ഹാഷിം ഷാ പുനരാഖ്യാനം ചെയ്ത പഞ്ചാബി കഥ അനുസരിച്ച്, മരുഭൂമി മുറിച്ചുകടക്കുന്നതിനിടയിൽ സസൂയി മരിക്കുന്നു.
കേച്ച് മക്രാൻ
പാക്കിസ്ഥാനിലെ ബലൂചിസ്ഥാനിലെ മക്രാൻ തീരദേശ ഹൈവേയിലാണ് കെച്ച് മക്രാൻ സ്ഥിതി ചെയ്യുന്നത്.
ബിസി 6000-8000 കാലഘട്ടത്തിൽ നിർമ്മിച്ച പുന്നൂൺ കോട്ട അവിടെയാണ് സ്ഥിതി ചെയ്യുന്നത്.
സാസുയി പുന്നൂണിൻ്റെ ശവകുടീരങ്ങൾ സസ്സുയി പുന്നുവിൻ്റെ ശവകുടീരം
കറാച്ചിയിൽ നിന്ന് 45 മൈൽ പടിഞ്ഞാറ് ബലൂചിസ്ഥാനിലെ ലാസ്ബെലയ്ക്ക് സമീപമാണ് സാസുയിയുടെയും പുന്നൂൻ്റെയും ശവകുടീരങ്ങൾ സ്ഥിതി ചെയ്യുന്നത്.
ഈ നാടോടി കഥ പലതവണ ചിത്രീകരിച്ചിട്ടുണ്ട്, അവയിൽ ചിലത്: സാസി പുന്നു (1928), ഇന്ത്യൻ നിശ്ശബ്ദ ചിത്രം ഹർഷദ്രായി സകർലാൽ മേത്ത; മാസ്റ്റർ വിത്തൽ സെബുനിസ്സ എന്നിവർ അഭിനയിച്ചു.
സാസി പുന്നു (1932), ഇന്ത്യൻ ഹിന്ദി -ഭാഷാ ചിത്രം, എസ്. ആർ. ആപ്‌തേയും ചിമൻലാൽ ലുഹാറും; ഈഡൻ ബായിയും ഹൈദർ ബന്ദിയും അഭിനയിച്ചു.
ജഗത്രായ് പെസുമൽ അദ്വാനിയുടെ ഇന്ത്യൻ ഹിന്ദി ഭാഷാ ചിത്രം സാസി പുന്നു (1946); എഡ്ഡി ബില്ലിമോറിയയും ഗീത നിസാമിയും അഭിനയിക്കുന്നു.
ദാവൂദ് ചന്ദ് സംവിധാനം ചെയ്ത സാസ്സി (1954), പാകിസ്ഥാൻ ഉറുദു -ഭാഷാ ചിത്രം; സബിഹ ഖാനും , സുധീർ എന്നിവർ അഭിനയിച്ചു.
സാസി പുന്നു (1958), പാകിസ്ഥാൻ സിന്ധി -ഭാഷാ ചിത്രം സംവിധാനം ചെയ്തത് അക്ബർ അലിയാണ്, നിർമ്മിച്ചത് സയ്യിദ് എ. ഹാറൂൺ.
സാസി പുൻഹോ (1960), റാം രസില സംവിധാനം ചെയ്ത ഇന്ത്യൻ സിന്ധി ഭാഷാ ചിത്രം.
സാസി പുന്നു (1965), ഇന്ത്യൻ പഞ്ചാബി -ഭാഷാ ചിത്രം ശാന്തി പ്രകാശ് ബക്ഷി.
സാസി പുന്നു (1983), സതീഷ് ഭഖ്രി സംവിധാനം ചെയ്ത ഇന്ത്യൻ പഞ്ചാബി-ഭാഷാ ചിത്രം, സതീഷ് കൗൾ , ഭാവന ഭട്ട് എന്നിവർ അഭിനയിച്ചു.
സാസി പുന്നു (2004), ഹസൻ അസ്കരി സംവിധാനം ചെയ്ത പാകിസ്ഥാൻ ഉറുദു ചിത്രം.
ബ്രിട്ടീഷ് സംഗീതജ്ഞൻ പഞ്ചാബി എംസി 2003-ൽ പുറത്തിറങ്ങിയ ജോഗി എന്ന ഗാനത്തിൽ സാസിയുടെ കഥ പരാമർശിക്കുന്നു.
"ഖവാലി രാജാവ്", ഉസ്താദ് നുസ്രത്ത് ഫത്തേ അലി ഖാൻ, കവി നാസ് ഖിയാൽവി എഴുതിയ തൻ്റെ ഏറ്റവും പ്രശസ്തമായ ഗാനങ്ങളിലൊന്നായ തും ഏക് ഗോരക് ദണ്ഡാ ഹോയിലെ ഒരു വാക്യത്തിൽ സാസിയെ പരാമർശിക്കുന്നു.
പാകിസ്ഥാൻ ഗായകനും ഗാനരചയിതാവുമായ ബിലാൽ സയീദും തൻ്റെ ഗാനത്തിൽ സാസിയെ പരാമർശിക്കുന്നു 12 Saal .
ഇന്ത്യൻ എഴുത്തുകാരനായ റാം പഞ്ച്‌വാനി സിന്ധി എഴുതിയ ഒരു നാടകമാണ് സസുയി പുനോ ..
അവലംബം പുറം കണ്ണികൾ Sassui and Punhun in Sindhi Susuee and Punhoon in English Archived 2016-03-04 at the Wayback Machine Sur Sassui narrated in Shah Jo Risalo Sassui Punhun: Elsa Kazi Sassi Punnu in Punjabi
അഗസ്റ്റ ഡെയെറിൻ-ക്ലമ്മെ
ന്യൂറോ അനാറ്റമിയിലെ പ്രവർത്തനത്തിന് പേരുകേട്ട ഒരു അമേരിക്കയിൽ ജനിച്ച ഫ്രഞ്ച് മെഡിക്കൽ ഡോക്ടറായിരുന്നു അഗസ്റ്റ ഡെയെറിൻ-ക്ലമ്മെ (ജീവിതകാലം: 15 ഒക്ടോബർ 1859 - 5 നവംബർ 1927).
ഇംഗ്ലീഷ്: Augusta Déjerine-Klumpke പാരീസിലെ ഒരു ആശുപത്രിയിൽ ജോലി ചെയ്യുന്ന ആദ്യത്തെ വനിതാ ഇന്റേണുകളിൽ ഒരാളായിരുന്നു അവർ.
ഓഫീസർ ഡി ലാ ലെജിയൻ ഡി ഹോണർ, ഷെവലിയർ ഡി ലാ ലെജിയൻ ഡി ഹോണർ എന്നീ ബഹുമതികൾ അഗസ്റ്റ നേടിയിട്ടുണ്ട്.
ന്യൂയോർക്കിൽ നിന്നുള്ള ഡൊറോത്തിയ മത്തിൽഡ ടോല്ലെയുടെയും ബിസിനസുകാരനായ ജോൺ ജെറാർഡ് ക്ലമ്മെയുടെയും മകളായി കാലിഫോർണിയയിലെ സാൻ ഫ്രാൻസിസ്കോയിലാണ് അഗസ്റ്റ ജനിച്ചത്.
അവളുടെ മൂത്ത സഹോദരി അന്ന എലിസബത്ത് ക്ലമ്മെയുടെ കാലിൽ അണുബാധയുണ്ടായി, അത് അവളെ വൈകല്യത്തിലേക്ക് നയിച്ചു.
സാൻഫ്രാൻസിസ്കോയിൽ അവരുടെ പിതാവിനെ ഉപേക്ഷിച്ച് അന്നയ്ക്ക് വൈദ്യന്മാരെ കണ്ടെത്താൻ അവരുടെ അമ്മ കുടുംബത്തെ പതിനെട്ട് മാസത്തേക്ക് യൂറോപ്പിലേക്ക് കൊണ്ടുപോയി.
അമ്മയുടെ അഭാവത്തിൽ അവളുടെ മാതാപിതാക്കൾ വേർപിരിഞ്ഞതായി അഗസ്റ്റ പറയുന്നു, എന്നാൽ 1906 ലെ ഒരു പത്ര ലേഖനം സൂചിപ്പിക്കുന്നത് ജോൺ ക്ലമ്മെയ്ക്ക് മറ്റൊരു ബന്ധമുണ്ടായിരുന്നു എന്നും അത് അവരുടെ വിവാഹമോചനത്തിൽ കലാശിച്ചു  എന്നുമാണ്.
വിവാഹമോചനത്തിനുശേഷം, ടോല്ലെ തന്റെ കുട്ടികളെ ജർമ്മനിയിലെ ബാഡ് കാൻസ്റ്റാറ്റിലേക്കും പിന്നീട് സ്വിറ്റ്സർലൻഡിലെ ലൊസാനെയിലേക്കും കൊണ്ടുപോയി.
വൈദ്യശാസ്ത്രം പഠിക്കാൻ അമ്മ നിർദ്ദേശിച്ചതായും ഇത് സുഗമമാക്കുന്നതിന് 1877 ഒക്ടോബറിൽ അവരുടെ കുടുംബത്തെ പാരീസിലേക്ക് മാറ്റുകയും ചെയ്തുവെന്ന് അഗസ്റ്റ പറയുന്നു.
തുടക്കത്തിൽ, ക്ലംപ്കെ പാരീസിലെ ഫാക്കൽറ്റി ഓഫ് മെഡിസിനിൽ പരിശീലനം നേടി, സോർബോണിൽ സയൻസ് ക്ലാസുകൾ എടുക്കുകയും മ്യൂസിയം ഓഫ് നാച്ചുറൽ ഹിസ്റ്ററിയിലെ ലബോറട്ടറികളിൽ ജോലി ചെയ്യുകയും ചെയ്തു.
തുടർന്ന് അവൾ അനാട്ടമിയും ഡിസെക്ഷനും പഠിച്ചു,  തുടർ പഠനത്തിനായി അവൾ ഹോസ്പിറ്റൽ എക്സ്റ്റേൺഷിപ്പിന് അപേക്ഷിക്കാൻ തുടങ്ങി, പക്ഷേ ഒരു സ്ത്രീ എന്ന നിലയിൽ അവൾ ആവർത്തിച്ച് നിരസിക്കപ്പെട്ടു.
1880-ൽ അവർ ബെർലിനിലെ ചാരിറ്റേ ഹോസ്പിറ്റലിൽ ഇന്റേൺഷിപ്പ് ആരംഭിച്ചു.
ക്ലിനിക്കിന്റെ തലവൻ ജോസഫ് ജൂൾസ് ഡിജെറിൻ , തന്നേക്കാൾ പത്ത് വയസ്സ് കൂടുതലും അവളുടെ ഭാവി ഭർത്താവും ആയിരുന്നു.
തുടർന്ന് ഒബ്‌സ്റ്റട്രിക്‌സും പീഡിയാട്രിക്‌സും പഠിക്കാൻ പാരീസിലെ സെന്റ് ലൂയിസ് ഹോസ്പിറ്റലിൽ പോയി.
1882-ൽ, ബ്ലാഞ്ചെ എഡ്വേർഡ്സ്-പില്ലറ്റ് പാരീസ് മുനിസിപ്പൽ കൗൺസിലിന് മുമ്പാകെ അപേക്ഷ നൽകി, ഒടുവിൽ നിയമങ്ങൾ മാറ്റി, സ്ത്രീകൾക്ക് എക്‌സ്‌റ്റേൺഷിപ്പിനായി മത്സരിക്കാൻ അനുവദിച്ചു.
എഡ്വേർഡ്സും ക്ലംപ്കെയും പാരീസ് ഹോസ്പിറ്റലുകളിലെ ആദ്യത്തെ വനിതകളായി.
പുരസ്കാരങ്ങളും ബഹുമതികളും ഫ്രഞ്ച് ബയോളജി സൊസൈറ്റി (ആദ്യമായി തിരഞ്ഞെടുക്കപ്പെട്ട വനിതാ അംഗം) ഫ്രഞ്ച് ന്യൂറോളജി സൊസൈറ്റി (1914-ൽ തിരഞ്ഞെടുക്കപ്പെട്ട ആദ്യത്തെ വനിതാ അംഗവും ആദ്യത്തെ വനിതാ പ്രസിഡന്റും) 1886-ൽ അക്കാദമി ഓഫ് മെഡിസിൻ ഗൊദാർഡ് പ്രൈസ് 1890 അക്കാദമി ഓഫ് സയൻസസിന്റെ ലാലെമാൻഡ് സമ്മാനം ലീജിയൻ ഓഫ് ഓണറിന്റെ ഓഫീസർ നൈറ്റ് ഓഫ് ദി ലെജിയൻ ഓഫ് ഓണർ റഫറൻസുകൾ ↑ 1 2 1 2 3 ↑ {{ cite news }} : Empty citation ( help ) 1 2 ↑ ↑
അഗസ്റ്റസ് ഡി മോർഗൻ ഇംഗ്ലീഷ് വിലാസം https://ml.wikipedia.org/wiki/Augustus_De_Morgan ഇംഗ്ലീഷ് വിലാസം https://ml.wikipedia.org/wiki/Augustus_De_Morgan
ഒരു ബ്രിട്ടിഷ് ഗണിതശാസ്ത്രജ്ഞനായിരുന്നു അഗസ്റ്റസ് ഡി മോർഗൻ .
തർക്കശാസ്ത്രത്തിലും അവഗാഹം നേടിയിരുന്നു.
1806 ജൂൺ 27-ന് തെക്കേ ഇന്ത്യയിലെ മധുരയിൽ ജനിച്ചു .
ഇംഗ്ലണ്ടിലായിരുന്നു വിദ്യാഭ്യാസം .
മതത്തിന്റെ പേരിലുള്ള വിഭാഗീയ ചിന്തകളോടും നാട്യങ്ങളോടും എതിർപ്പു പ്രകടിപ്പിച്ചതുമൂലം ഡി മോർഗന് കേംബ്രിഡ്ജ് ഫെലോഷിപ്പ് നഷ്ടമായി.
പ്രൊഫസർ നിയമനം
പുതിയതായി ആരംഭിച്ച ലണ്ടൻ സർവകലാശാലയിൽ ആദ്യത്തെ പ്രൊഫസർ നിയമനം (1828-31, 1836-66) സ്വീകരിച്ചു.
ഔദ്യോഗിക സംഘടനകളിലും ബഹുമതികളിലും ഇദ്ദേഹം തത്പരനായിരുന്നില്ല.
തന്മൂലം, എഡിൻബറോ സർവ്വകലാശാല നൽകിയ എൽഎൽ.
ഡി. ബിരുദം പോലും ഇദ്ദേഹം നിരസിക്കുകയാണുണ്ടായത്.
രാഷ്ട്രീയത്തിലും ഇദ്ദേഹത്തിന് ഔത്സുക്യമുണ്ടായിരുന്നില്ല.
ഗണിതശാസ്ത്രത്തിലെ പരിഷ്കാരങ്ങൾ
ഗണിതശാസ്ത്രത്തിൽ വിശ്ലേഷണം (Analysis), തർക്കശാസ്ത്രം (Logic) തുടങ്ങിയ മേഖലകളായിരുന്നു ഡി മോർഗന്റെ പ്രധാന കർമരംഗം.
ഗണിതീയ അനുമാനം (mathematical induction), സീമ (limit), അഭിസരണം (convergence) എന്നിവയ്ക്കെല്ലാം വ്യക്തമായ നിർവചനം ഇദ്ദേഹം നൽകിയിട്ടുണ്ട്.
അനന്തശ്രേണി അഭിസാരി (convergent) ആകുന്നതിനും അപസാരി (divergent) ആകുന്നതിനും ഉള്ള വ്യവസ്ഥകൾ ഇദ്ദേഹം കണ്ടുപിടിച്ചു.
തർക്കശാസ്ത്രത്തിന്റെ പരമ്പരാഗത സിദ്ധാന്തങ്ങളെ ഗണിതശാസ്ത്രരീതികളിലൂടെ പരിഷ്കരിച്ചുകൊണ്ട് ഡി മോർഗൻ തർക്കശാസ്ത്രത്തിനു പുതിയൊരു രൂപം നൽകി.
ഗണിതശാസ്ത്രത്തിലെ പ്രതീകങ്ങളും ക്രിയകളും ഉപയോഗിച്ച് തർക്കശാസ്ത്രത്തിലുള്ള പ്രശ്നങ്ങളെ നിർധാരണം ചെയ്യാൻ ഇദ്ദേഹത്തിനു കഴിഞ്ഞു.
ഡി മോർഗൻ നിയമങ്ങൾ
ഡി മോർഗന്റെ മറ്റൊരു പ്രധാനപ്പെട്ട സംഭാവനയാണ് പ്രസിദ്ധമായ ഡി മോർഗൻ നിയമങ്ങൾ .
ഗണിതശാസ്ത്രത്തിലെ ഗണസിദ്ധാന്തത്തിനും തർക്കശാസ്ത്രമേഖലയ്ക്കും വളരെ പ്രയോജനപ്പെടുന്നവയാണ് ഈ നിയമങ്ങൾ.
ദ്വികബീജഗണിതം
ബീജഗണിതത്തിന്റെ തത്ത്വങ്ങളെക്കുറിച്ചും ഗണിതത്തിന്റെ തത്ത്വശാസ്ത്രത്തെക്കുറിച്ചും മറ്റും ഡി മോർഗൻ നിരവധി ഗവേഷണപ്രബന്ധങ്ങൾ എഴുതിയിട്ടുണ്ട്.
ക്വാട്ടർനിയോണുകളെക്കുറിച്ചുള്ള ആശയങ്ങളുടെ മുന്നോടിയാണ് ഇദ്ദേഹത്തിന്റെ ദ്വികബീജഗണിതം (double algebra).
ശാസ്ത്രത്തിന്റെ ചരിത്രത്തിലും ഗണിതത്തിന്റെ ദർശനത്തിലും ഇദ്ദേഹം അതീവ തത്പരനായിരുന്നു.
ബെർക്ക്ലിയുടെ സിദ്ധാന്തങ്ങളിലും ഡി മോർഗൻ വളരെയധികം ഔത്സുക്യം പ്രകടിപ്പിച്ചിരുന്നു.
സംഭാവ്യത (probability)യെക്കുറിച്ചുള്ള ഇദ്ദേഹത്തിന്റെ സിദ്ധാന്തങ്ങളിൽ ലാപ്ലാസി (Laplace)ന്റെ സ്വാധീനം ദൃശ്യമാണ്.
ഔപചാരിക തർക്കശാസ്ത്രത്തിന്റെ അനുബന്ധമായിട്ടാണ് ഡി മോർഗൻ സംഭാവ്യതാസിദ്ധാന്തത്തെ വീക്ഷിച്ചിരുന്നത്.
ഇദ്ദേഹത്തിന്റെ സിദ്ധാന്തങ്ങൾ ഒരേസമയം യുക്തിനിഷ്ഠവും ആത്മനിഷ്ഠവുമായിരുന്നു.
ഇദ്ദേഹത്തിന്റെ തർക്കശാസ്ത്ര സിദ്ധാന്തങ്ങളുടെ സംഗ്രഹമാണ് ഫോർമൽ ലോജിക് എന്ന ഗ്രന്ഥം.
ഇതിൽ ഫാലസീസ് (Fallacies)നെക്കുറിച്ചുള്ള അധ്യായം വളരെയധികം പ്രാധാന്യമർഹിക്കുന്നു.
പ്രധാന കൃതികൾ എലിമെന്റ്സ് ഒഫ് ആൾജിബ്ര (1835) ട്രീറ്റീസ് ഓൺ ദ് കാൽക്കുലസ് ഒഫ് ഫങ്ഷൻസ് (1836) എസ്സേ ഓൺ പ്രോബബിലിറ്റീസ് (1838) എലിമെന്റ്സ് ഒഫ് ട്രിഗണോമെട്രി ആൻഡ് ട്രിഗണോമെട്രിക്കൽ അനാലിസിസ് (1837) ട്രിഗണോമെട്രി ആൻഡ് ഡബിൾ ആൾജിബ്ര (1849)
കേംബ്രിഡ്ജ് ഫിലോസോഫിക്കൽ ട്രാൻസാക്ഷൻസ്, സിലബസ് ഒഫ് എ പ്രപ്പോസ്ഡ് സിസ്റ്റം ഒഫ് ലോജിക് എന്നീ ലേഖനങ്ങളും ബഡ്ജറ്റ് ഒഫ് പാരഡോക്സസ് (1872) എന്ന കൃതിയും വളരെ പ്രാധാന്യമർഹിക്കുന്ന ഗവേഷണഫലങ്ങളാണ്.
1580 ഗണിതശാസ്ത്രജ്ഞരുടെ ശാസ്ത്രീയ സംഭാവനകൾ സമാഹരിച്ച് ഇദ്ദേഹം പ്രസിദ്ധപ്പെടുത്തിയ അരിത്തെമെറ്റിക്കൽ ബുക്സ് (1847) എന്ന ഗ്രന്ഥം ശാസ്ത്രീയ ഗ്രന്ഥസൂചി വിഭാഗത്തിലെ ആദ്യകാല കൃതികളിൽ പ്രമുഖമാണ്.
സ്ഥാനലഭ്ത്തി
ലണ്ടൻ മാത്തമാറ്റിക്കൽ സൊസൈറ്റിയുടെ സ്ഥാപകരിൽ ഒരാളും അതിന്റെ ആദ്യത്തെ പ്രസിഡന്റും ആയിരുന്നു ഡി മോർഗൻ.
റോയൽ അസ്ട്രോണമിക്കൽ സൊസൈറ്റിയുടെ സെക്രട്ടറി ആയും ദീർഘകാലം സേവനമനുഷ്ഠിച്ചിട്ടുണ്ട്.
ഡി മോർഗൻ 1871 മാർച്ച് 18-ന് ലണ്ടനിൽ നിര്യാതനായി.
പുറത്തേക്കുള്ള കണ്ണികൾ http://www.nndb.com/people/437/000097146/ http://www.demorgan.com/demorgan.htm%5Bപ്രവർത്തിക്കാത്ത+കണ്ണി%5D http://www-history.mcs.st-andrews.ac.uk/Biographies/De_Morgan.html http://www.1911encyclopedia.org/Augustus_De_Morgan http://www.britannica.com/EBchecked/topic/153815/Augustus-De-Morgan കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡി മോർഗൻ, അഗസ്റ്റസ് (1806 - 71) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്രിയാൻ കാർ ഇംഗ്ലീഷ് വിലാസം https://ml.wikipedia.org/wiki/Adriane_Carr
ഒരു കനേഡിയൻ അക്കാദമിക്, ആക്ടിവിസ്റ്റ്, ബ്രിട്ടീഷ് കൊളംബിയ, കാനഡ എന്നിവിടങ്ങളിലെ ഗ്രീൻ പാർട്ടിയുടെ രാഷ്ട്രീയക്കാരിയാണ് അഡ്രിയാൻ കാർ (ജനനം 1952) .
അവർ വാൻകൂവർ സിറ്റി കൗൺസിലിലെ ഒരു കൗൺസിലർ കൂടിയാണ്.
അവർ 1983 മുതൽ 1985 വരെ ബ്രിട്ടീഷ് കൊളംബിയയുടെ ഗ്രീൻ പാർട്ടിയുടെ സ്ഥാപക അംഗവും ആദ്യ വക്താവും (നേതാവ്) ആയിരുന്നു.
1993 ൽ പാർട്ടി ഔദ്യോഗികമായി "നേതാവ്" സ്ഥാനം സ്ഥാപിച്ചു.
2000-ൽ അവർ വീണ്ടും പാർട്ടിയുടെ നേതാവായി.
2005-ലെ പ്രവിശ്യാ തിരഞ്ഞെടുപ്പിൽ, പവൽ റിവർ-സൺഷൈൻ കോസ്റ്റിലെ അവരുടെ ഹോം റൈഡിംഗിൽ അവർക്ക് 25% വോട്ടുകൾ ലഭിച്ചു.
2006 സെപ്റ്റംബറിൽ ഫെഡറൽ ഗ്രീൻ പാർട്ടി നേതാവ് എലിസബത്ത് മേ അവളെ ഗ്രീൻ പാർട്ടി ഓഫ് കാനഡയുടെ രണ്ട് ഡെപ്യൂട്ടി നേതാക്കളിൽ ഒരാളായി നിയമിച്ചപ്പോൾ അവർ തന്റെ സ്ഥാനം രാജിവച്ചു.
നേരത്തെ 2006-ൽ, തന്റെ രാഷ്ട്രീയ സഖ്യകക്ഷിയും ദീർഘകാല സുഹൃത്തുമായ എലിസബത്ത് മേയെ നേതാവായി തിരഞ്ഞെടുക്കുന്നതിനുള്ള വിജയകരമായ കാമ്പെയ്‌നിൽ കാർ സഹ-അധ്യക്ഷനായിരുന്നു.
വാൻകൂവർ സെന്ററിൽ (2008, 2011) ഫെഡറൽ സ്ഥാനാർത്ഥി എന്ന നിലയിൽ രണ്ട് തോൽവികൾക്ക് ശേഷം, കാർ 2011 നവംബറിൽ വാൻകൂവർ സിറ്റി കൗൺസിലിലേക്ക് തിരഞ്ഞെടുക്കപ്പെട്ടു.
വാൻകൂവറിലെ ഗ്രീൻ പാർട്ടിയുടെ 2011 നവംബറിൽ മുനിസിപ്പൽ തിരഞ്ഞെടുപ്പ് ഏക സ്ഥാനാർത്ഥിയായിരുന്നു അവർ.
എട്ട് ശ്രമങ്ങളിലെ അവരുടെ ആദ്യത്തെ തിരഞ്ഞെടുപ്പ് വിജയമാണിത്.
ഗ്രീൻ പാർട്ടി ബാനറിന് കീഴിൽ ഒരു പ്രധാന കനേഡിയൻ സിറ്റി കൗൺസിലിലേക്ക് തിരഞ്ഞെടുക്കപ്പെട്ട ആദ്യത്തെ വ്യക്തിയാണ് അവർ.
അവർ ഗ്രീൻ പാർട്ടി ഓഫ് ബ്രിട്ടീഷ് കൊളംബിയയെയും ഗ്രീൻ പാർട്ടി ഓഫ് കാനഡയെയും പിന്തുണയ്ക്കുന്നത് തുടരുന്നു.
കാർ വാൻകൂവറിൽ ജനിച്ചു.
ലോവർ മെയിൻലാന്റിലും കൂറ്റെനൈസിലും വളർന്നു.
1980-ൽ ബ്രിട്ടീഷ് കൊളംബിയ സർവകലാശാലയിൽ നിന്ന് അർബൻ ജിയോഗ്രഫിയിൽ ബിരുദാനന്തര ബിരുദം നേടിയ അവർ ലംഗാര കോളേജിൽ അധ്യാപന ജീവിതത്തിലേക്ക് പോയി.
വടക്കേ അമേരിക്കയിലെ ആദ്യത്തെ ഗ്രീൻ പാർട്ടിയായ ഗ്രീൻ പാർട്ടി ഓഫ് ബ്രിട്ടീഷ് കൊളംബിയയുടെ 1983 ഫെബ്രുവരിയിൽ സഹസ്ഥാപകയായിരുന്നു കാർ.
1983 മുതൽ 1985 വരെ അതിന്റെ പ്രതിഫലം പറ്റാത്ത വക്താവായി (നേതാവ്) പ്രവർത്തിച്ചു.
വെസ്റ്റേൺ കാനഡ വൈൽഡർനസ് കമ്മിറ്റിയിൽ മുഴുവൻ സമയവും ജോലി ചെയ്യുന്നതിനായി 1989-ൽ ലംഗാര കോളേജിലെ അദ്ധ്യാപനം ഉപേക്ഷിച്ചു.
അവളുടെ പിൽക്കാലത്തെ ഭർത്താവായ പോൾ ജോർജും റിച്ചാർഡ് ക്രീഗറും ചേർന്ന് സ്ഥാപിച്ചതിന് തൊട്ടുപിന്നാലെ ചാരിറ്റബിൾ സൊസൈറ്റിയുടെ സന്നദ്ധപ്രവർത്തകയായിരുന്നു.
WCWC-യ്‌ക്ക് വേണ്ടി ജോലി ചെയ്യുന്ന സമയത്ത്, കാർ ഓർഗനൈസേഷന്റെ അന്താരാഷ്ട്ര കാമ്പെയ്‌നുകൾക്ക് നേതൃത്വം നൽകുകയും ക്ലേയോക്വോട്ടിൽ യുനെസ്കോ ബയോസ്ഫിയർ റിസർവ് സ്ഥാപിക്കുന്നതിനുള്ള വിജയകരമായ കാമ്പെയ്‌നിൽ ഫസ്റ്റ് നേഷൻസ്, പരിസ്ഥിതി ഗ്രൂപ്പുകൾ, ലോഗിംഗ് കമ്പനികൾ, ഗവൺമെന്റിന്റെ എല്ലാ തലങ്ങളെയും ഒരുമിച്ച് കൊണ്ടുവരുന്നതിൽ പ്രധാന പങ്ക് വഹിക്കുകയും ചെയ്തു.
1992 മുതൽ 2000 വരെ, കാർ, അവരുടെ ഭർത്താവ് പോൾ ജോർജ്, ആക്ടിവിസ്റ്റ് ജോ ഫോയ്, ഓർഗനൈസേഷന്റെ ചീഫ് ഫിനാൻഷ്യൽ ഓഫീസർ എന്നിവരടങ്ങുന്ന ശമ്പളമുള്ള ജീവനക്കാരുടെ നാലംഗ സമിതിയാണ് WCWC (ഇപ്പോൾ വൈൽഡർനെസ് കമ്മിറ്റി എന്ന് വിളിക്കുന്നത്) നയിച്ചത്.
ഗ്രീൻ പാർട്ടി ഓഫ് ബ്രിട്ടീഷ് കൊളംബിയയുടെ നേതൃത്വത്തിലേക്ക് മത്സരിക്കാൻ 2000-ൽ കാർ സംഘടന വിട്ടു.
അവലംബം പുറംകണ്ണികൾ Green Party of Canada – Vancouver Centre Electoral District Association
ഫാത്വിമ ബിൻതു മുഹമ്മദ് ഇംഗ്ലീഷ് വിലാസം https://ml.wikipedia.org/wiki/Fatimah വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പ്രവാചകൻ മുഹമ്മദ് നബിയുടെയും അദ്ദേഹത്തിന്റെ ഭാര്യ ഖദീജയുടെയും സീമന്ത പുത്രിയായിരുന്നു ഫാത്വിമ സഹ്റ എന്ന പേരിലറിയപ്പെട്ട ഫാത്വിമ ബിൻതു മുഹമ്മദ് ( അറബി : فاطمة الزهراء بنت محمد بن عبد الله رسول الله ‎ ).
സുന്നി മുസ്ലിംകളുടെ അഭിപ്രായപ്രകാരം, പ്രവാചക ലബ്ധിക്ക് എകദേശം അഞ്ചു വർഷങ്ങൾക്ക് മുമ്പ് മുഹമ്മദിന്റെ മുപ്പത്തിയഞ്ചാം വയസ്സിൽ മക്കയിൽ‌ ജനിച്ചു.
ആദ്യഭാര്യ ഖദീജ ബീവിയായിരുന്നു അവളുടെ മാതാവ്.
ഇസ്ലാമിലെ നാലാമത്തെ ഖലീഫയും ഷിയാ ഇമാമുമായിരുന്ന അലിയുടെ ഭാര്യയും പിൻഗാമികളും ഷിയ ഇമാമുമാരുമായിരുന്ന ഹസൻ, ഹുസൈൻ എന്നിവരുടെ മാതാവുമാണ്.
അഹ് ലു ബൈത്തിലെ അംഗവുമാണ്.
ഇസ്ലാമിക സമൂഹം വളരെ ആദരവോടെയും ഭയഭക്തിയോടെയും സ്നേഹത്തോടെയും പരിഗണിക്കുന്ന മഹത് വ്യക്തിത്വമാണ് അവർ.
മുഹമ്മദ് അവരെ ഏറ്റവും മികച്ച സ്ത്രീയായും തനിക്ക് ഏറ്റവും പ്രിയപ്പെട്ട വ്യക്തിയായും കണക്കാക്കിയതായി പറയപ്പെടുന്നു.
പ്രവാചകൻ മുഹമ്മദുമായി ഏറെ വാത്സല്യമുണ്ടായിരുന്ന ഫാത്വിമ പ്രവാചകൻറെ വിഷമഘട്ടങ്ങളിലെല്ലാം തണലായുണ്ടായിരുന്നു.
അതെസമയം തൻറെ ഭർത്താവിൻറെയും കുട്ടികളുടെയും കാര്യത്തിലും ഏറെ ശ്രദ്ധചെലുത്തിയിരുന്നു.
പ്രവാചകൻറെ സന്തതി പരമ്പര നിലനിന്നതും ഫാത്വിമയിലൂടെയാണ്.
അഹ്‌ലുബൈത്തിൻറെ തുടക്കവും ഫാത്വിമയിൽ നിന്നായിരുന്നു.
മുസ്ലിം സമൂഹത്തിന് ഏറെ പ്രചോദിതമായ ചരിത്രമാണ് ഫാത്തിമയുടേത്.
ഇസ്മം മതത്തിൽ വളരെ മഹത്ത്വപൂർണ്ണമായ സ്ഥാനമുള്ള ഫാത്വിമയെയാണ് എല്ലാ മുസ്ലിം സ്ത്രീകളും മാതൃകാവനിതയായി പരിഗണിക്കുന്നത്.
ഫാത്തിമയെ ഷിയ ഇസ്ലാമിൽ യേശുവിന്റെ അമ്മയായ മറിയയുമായി താരതമ്യപ്പെടുത്തിയിട്ടുണ്ട്.
ഹിജ്‌റ
തന്റെ പതിനെട്ടാം വയസ്സിൽ‌ സൈദ് ഇബ്ൻ ഹാരിസയുടെ നേതൃത്വത്തിൽ‌ സൗദ ബിൻതു സാമാ, സഹോദരി ഉമ്മു കുൽ‌സൂം എന്നിവരോടെപ്പമായിരുന്നു മദീനാ പലായനം.
കൂടെ ആയിശ , അവരുടെ മാതാവ് ഉമ്മു റുമ്മാൻ‌ , അബ്ദുള്ളാഹിബ്നു അബൂബക്കർ‍‍ തുടങ്ങിയവരുമുണ്ടായിരുന്നു.
സ്ഥാനപ്പേരുകൾ Arabic calligraphy reading Fatimah az-Zahra
ഫാത്വിമയോടുള്ള ആദരവ് സൂചിപ്പിക്കുന്നതിൻറെ ഭാഗമായി മുസ്ലിം സമൂഹം അവർക്ക് വിവിധ  ങ്ങളായ മഹത് പേരുകൾ നൽകിയിട്ടുണ്ട്.
അൽ സഹ്റ എന്ന പദമാണ് ഇതിൽ ഏറ്റവും കൂടുതലായി ഉപയോഗിക്കുന്നത്.
തിളക്കമുള്ളത് എന്നാണ് ഈ വാക്കിൻറെ അർഥം.
ഫാത്തിമ സഹറ് എന്നാണ് പൊതുവെ ഇവരെ വിളിക്കാറുള്ളത്.
അൽ ബത്തൂൽ എന്നാണ് ഉപയോഗിക്കുന്ന മറ്റൊരു പദം (അർഥം. പാതിവ്രത്യമുള്ള. . ) അവരുടെ കൂടുതൽ സമയവും ആരാധനക്കും ഖുർആൻ പാരായണത്തിനും മറ്റ് ആരാധനൾക്കുമൊക്കെയായിരുന്നു ചിലവഴിച്ചിരുന്നത്.
ഇത് കൂടാതെ ഭയഭക്തി സൂചിപ്പിക്കുന്ന 125 പദങ്ങൾ വേറെയും ഉപയോഗിച്ചിരുന്നു .
ഉമ്മു-അൽ-ഐമ ( ഇമാമുകളുടെ ഉമ്മ) എന്ന പേരിലും ബഹുമാന സൂചകമായി വിളിക്കപ്പെടുന്നു.
വിളിപ്പേരുകൾ ഉമ്മു അബീഹ ഉമ്മു-അൽ-ഹസ്നൈൻ ഉമ്മു-അൽ-ഹസൻ ഉമ്മു-അൽ-ഹസൈൻ ഉമ്മു-അൽ-ഐമ (Mother of Imams ).
രക്ഷിതാക്കളിൽ നിന്ന് പ്രത്യേകമായ പരിഗണന കുട്ടിക്കാലത്ത് ഫാത്തിമക്ക് ലഭിച്ചിരുന്നു.
പിതാവ് മുഹമ്മദിൻറെ ശിക്ഷണത്തിലാണ് ഫാത്തിമ വളർന്നത്.
പരമ്പരാഗതമായി ഏതെങ്കിലും പുതിയ കുട്ടി ജനിച്ചാൽ അവരെ വളർത്താനായി സമീപത്തുള്ള ഗ്രാമങ്ങളിലെ വളർത്തമ്മയുടെ അടുത്ത് അയക്കാറുണ്ടായിരുന്നു.
മക്കയിൽ രക്ഷിതാക്കളുടെ തണലുണ്ടായിരുന്നെങ്കിലും ഖുറൈശികളുടെ ദുരിതങ്ങൾ നേരിടേണ്ടി വന്നിരുന്നു.
ഒരിക്കൽ പ്രവാചകൻ മുഹമ്മദ് കഅബയിൽ നിസ്കാരം നിർവഹിച്ചുകൊണ്ടിരിക്കുകയായിരുന്നു.
ഇതിനിടെ അമ്ർ ബിൻ ഹിഷാമും കൂട്ടാളികളും ഒട്ടകത്തിൻറെ ചീഞ്ഞളിഞ്ഞ കടൽമാല കൊണ്ടുവന്ന് സുജൂദിലായിരുന്ന പ്രവാചകൻറെ ശരീരത്തിലേക്കിട്ടു.
ഈ വാർത്ത അറിഞ്ഞ ഫാത്തിമ ഓടിവന്ന് കുടൽമാല എടുത്തുമാറ്റുകയും അവരോട് ദേഷ്യപ്പെടുകയും ചെയ്തു.
തൻറെ മാതാവ് ഖദീജ വഫാത്തായപ്പോൾ ഏറെ ദുഖിതയായിരുന്നു ഫാത്തിമ.
മരണം വരെ ഫാത്തിമയെ അത് വേട്ടയാടിയിരുന്നു.
പിതാവ് മുഹമ്മദ് ഏറെ ആശ്വസിപ്പിച്ചിരുന്നു.
ഇതിനിടെ പ്രവാചകന് ദൈവിക സന്ദേശം ലഭിക്കുകയും ഫാത്തിമക്ക് സ്വർഗത്തിൽ ഉന്നതമായ ഒരു സ്ഥാനവമുണ്ടെന്ന് അറിയിക്കുകയു ചെയ്തത്.
ഫാത്തിമയുടെ താത്പ്പര്യം നോക്കിയാണ് മുഹമ്മദ് അവളുടെ വിവാഹക്കാര്യത്തിലും തീരുമാനമെടുത്തത്.
അനന്തരവനായ അലിക്കായിരുന്നു ആ ഭാഗ്യം.
അബൂബക്കർ, ഉമർ എന്നിവരുൾപ്പടെ നിരവധി പേർ ഫാത്തിമയെ സ്വന്തമാക്കുന്നത് വിവാഹാലോചനയുമായി വന്നെങ്കിലും മുഹമ്മദ് നബി ദൈവകല്പനക്ക് കാത്തിരിക്കുകയായിരുന്നു .
അലിക്കും ഫാത്തിമയെ വിവാഹം കഴിക്കാനായിരുന്നു ആഗ്രഹം.
പ്രവാചകൻ മുഹമ്മദിനെ കാണാൻ വേണ്ടി അലി ചെന്നെങ്കിലും തൻറെ ആഗ്രഹം അദ്ദേഹം വാക്കാൽ പ്രകടിപ്പിക്കാതെ നിശ്ശബ്ദത പാലിക്കുകയായിരുന്നു.
ഇക്കാര്യം  സ്വയം ഗ്രഹിച്ച പ്രവാചകൻ തന്നെ അങ്ങോട്ട് ഫാത്തിമയെ അലിക്ക് വിവാഹം ചെയ്തുകൊടുക്കാനുള്ള താത്പ്പര്യം അറിയിക്കുകയായിരുന്നു.
അലിയുടെ കൈവശം ആ സമയം ആകെയുള്ള സമ്പാദ്യമായി ഒരു പരിച മാത്രമാണ് ഉണ്ടായിരുന്നത്.
അത് വിൽക്കുകയാണെങ്കിൽ മഹർ വാങ്ങാനുള്ള പണം ലഭിക്കുമെന്ന് നിർദ്ദേശിക്കുകയും ചെയ്തു .
അലിയുടെ വിവാഹാലോചന മുഹമ്മദ് നബി തന്നെ മകളോട് പറഞ്ഞപ്പോൾ അവർ മൗനത്തോടെ സമ്മതിക്കുകയും എതിർക്കുകയുമുണ്ടായില്ല.
വിവാഹം നടന്ന യഥാർത്ഥ തിയതി ഏതെന്ന് വ്യക്തമല്ല.
എഡി 623 ലാണ് നടന്നതെന്ന അഭിപ്രായമുണ്ട്.
ഹിജ്റയുടെ രണ്ടാം വർഷത്തിലായിരുന്നു അത്.
ചില തെളിവുകൾ പ്രകാരം എഡി 622 ലാണെന്നും കരുതുന്നു.
ഈ സമയം ഫാത്തിമയുടെ പ്രായം 9 നും 19നും ഇടയിലായിരുന്നു.
(due to differences of opinion on the exact date of her birth i. e. 605 or 615).
അലിക്ക് ഈ സമയം 21 നും 25 വയസ്സിനുമിടക്കായിരുന്നു.